Title: 2.6. Kenelle myyt? Keitä ovat asiakkaasi?
Course: Yrittäjyys ja yrittäjämäinen toiminta Moodle-pohja > Section: 2. Liikeidean suunnittelu

https://www.youtube.com/watch?v=BVEygGfRkpQ

Keitä ovat asiakkaasi?

On tärkeää, että tiedät, ketkä ovat asiakkaitasi ja miten saavutat heidät?

Asiakkaat jakautuvat kohderyhmiin. Niitä voivat olla esimerkiksi yritykset, lähellä asuvat, Euroopassa asuvat, äidit, isät, nuoret, keski-ikäiset, vanhukset, jonkin lajin harrastajat, kulttuurin ystävät ja niin edelleen. Kohderyhmiä voi määritellä monella eri tavalla.

Sinun täytyy suunnitella yrityksesi toimintaa niin, että se sopii kohderyhmääsi. Asiakkaiden mielestä yrityksesi tuotteen tai palvelun täytyy olla mielenkiintoinen. Sinun täytyy miettiä myös, miltä yrityksesi näyttää ulospäin, esimerkiksi yrityksen nettisivut, sosiaalisen median eli somen käyttö ja niin edelleen.

Lisäksi sinun täytyy päättää kohderyhmän perusteella, missä sinun täytyy näkyä, jotta asiakkaat löytäisivät tuotteesi tai palvelusi. Voit näkyä esimerkiksi näissä: some, lehtimainos, tv, messut, mainosten jakaminen postilaatikoihin ja niin edelleen.

Kohderyhmät ovat erilaisia. Esimerkiksi jos kohderyhmäsi on vanhukset, palvelua kannattaa mainostaa perinteisissä medioissa, joita ovat esimerkiksi lehdet. Heavy metal -festivaalia ei kannata ehkä mainostaa Kauppalehdessä..

TEHTÄVÄ
Mikä on sinun yrityksesi tärkein kohderyhmä?